Държавен вестник, бр. 24, 2010 г., стр. 47

БРОЙ  24	
Д Ъ Р Ж А В Е Н  В Е С Т Н И К 	
СТР.  47  
3. Създава се ал. 3: 
„(3) Бутилките за втечнен нефтен газ (LPG), 
използвани за моторно гориво, следва да са 
ясно обозначени на видно място с траен надпис 
„моторно гориво“.“
§ 75. Член 110 се отменя.
§ 76. В глава шеста след чл. 111 се създава 
раздел ІV с нови чл. 112 – 120 и раздел V с 
нов чл. 121.
„Раздел ІV
Издаване на разрешения за търговия с тютю-
неви изделия
Чл. 112. (1) Продажбата, съхранението и 
предлагането на тютюневи изделия може да се 
извършват само от лица, получили разрешение 
за търговия с тютюневи изделия от началника 
на митницата по местонахождение на търгов-
ския склад или обект.
(2) Право да извършва търговия с тютюневи 
изделия има лице, което: 
1. е търговец по смисъла на Търговския 
закон;
2. е регистрирано по чл. 96, ал. 1 или 
чл. 100, ал.1 от Закона за данък върху добаве-
ната стойност;
3. не е в производство по несъстоятелност 
или ликвидация;
4. се представлява от лица, които: 
а) не са осъждани за престъпление от общ 
характер;
б) не са били членове на управителен или 
контролен орган или неограничено отговорни 
съдружници в дружество, прекратено поради 
несъстоятелност, ако са останали неудовлетво-
рени кредитори;
5. няма ликвидни и изискуеми митнически 
задължения, данъчни задължения и задължения 
за задължителни осигурителни вноски;
6. не е извършило тежко или повторно на-
рушение по Закона за акцизите и данъчните 
складове;
7. разполага със собствени или наети поме-
щения за извършване на съответната дейност;
8. да не е извършвал търговия с тютюневи 
изделия без разрешение през последните 24 
месеца;
9. да не е с отнето разрешение за търговия с 
тютюневи изделия през последните 36 месеца.
Чл. 113. (1) Продажбата, съхранението и 
предлагането на тютюневи изделия може да 
се извършват в търговски складове и обек-
ти – специализирани магазини за търговия с 
тютюневи изделия, магазини за продажба на 
хранителни и нехранителни стоки, магазини 
за продажба на вина и спиртни напитки, бен-
зиностанции, павилиони, ресторанти, питейни 
заведения и барове.
(2) Търговските складове и обекти по ал. 1 
трябва да отговарят на следните условия: 
1. да имат поставен на видно за потребите-
лите място надпис на български език „Цигари“ 
или „Тютюневи изделия“;
2. да имат обособени самостоятелни поме-
щения или части от тях, позволяващи съхра-
няването и продажбата на тютюневи изделия 
самостоятелно или с допустими за съвместно 
съхранение и продажба стоки;
3. да не са разположени на територията на 
детски ясли и градини, училища, общежития 
за ученици, лечебни и здравни заведения и на 
техните прилежащи площи;
4. да нямат обособени щандове за само-
обслужване, от които се предлагат тютюн и 
тютюневи изделия. 
Чл.114. (1) За издаване на разрешение за 
търговия с тютюневи изделия се подава писме-
но заявление по образец съгласно приложение 
№ 19а до началника на митницата по местона-
хождение на търговския склад или обект или 
в най-близкото митническо учреждение, към 
което се прилагат следните документи: 
1. актуално удостоверение за вписване в 
търговския регистър – оригинал или нотариал-
но заверено копие, в случаите, когато лицето 
не е пререгистрирано по реда на Закона за 
търговския регистър; 
2. заверено от лицето копие от документ, 
удостоверяващ единния идентификационен код 
на лицето;
3. заверено от лицето копие от удостовере-
нието за регистрация по Закона за данък върху 
добавената стойност;
4. декларация, че лицето не е в производство 
по несъстоятелност или ликвидация;
5. свидетелство за съдимост за обстоятел-
ствата по чл. 112, ал. 2, т. 4, буква „а“, а ако 
лицата не са български граждани – декларация;
6. декларация за обстоятелствата по чл. 112, 
ал. 2, т. 4, буква „б“; 
7. удостоверение за наличие или липса на 
данъчни задължения и задължения за задъл-
жителни осигурителни вноски;
8. точен адрес и вид на обекта;
9. документ за собственост или договор за 
наем на помещенията на търговския склад 
или обект;
10. копие от разрешението за въвеждане 
в редовна експлоатация на търговския обект, 
издадено от съответния компетентен орган;
11. свидетелство за регистрация на фискално 
устройство съгласно Наредба № Н-18 от 2006 г. 
за регистриране и отчитане на продажби в 
търговските обекти чрез фискални устройства;
12. декларация за обстоятелствата по чл.112, 
ал. 2, т. 8 и 9;
13. копия от сключените договори за дос-
тавка на тютюневи изделия или списък на 
доставчиците;
14. копие от издаденото разрешение за 
продажба на тютюневи изделия, в случай че 
има такова.
(2) С едно заявление може да се поиска 
издаването на разрешения за повече от един 
търговски склад или обект на територията на 
една митница.